കണ്ണൂരില് ഒന്നര വയസ്സുകാരി മരിച്ച സംഭവത്തില് വഴിത്തിരിവ് അച്ഛന് തള്ളിയിട്ടതെന്ന് വെളിപ്പെടുത്തല് കണ്ണൂര്: കണ്ണൂര് പാത്തിപ്പാലത്ത് ഒന്നര വയസ്സുകാരി പുഴയില് വീണ് മരിച്ച സംഭവത്തില് വഴിത്തിരിവ്. തന്നെയും കുഞ്ഞിനെയും ഭര്ത്താവ് പുഴയിലേക്ക് തള്ളിയിട്ടതാണെന്ന് മരിച്ച അന്വിതയുടെ അമ്മ സോന പറഞ്ഞു. ഇതുസംബന്ധിച്ച് ഷിജുവിനെതിരെ സോന പൊലീസിന് മൊഴിയും നല്കി. ഭര്ത്താവ് ഷിജു ഒളിവിലാണ്. ഇയാള്ക്കായി കതിരൂര് പൊലീസ് അന്വേഷണം തുടങ്ങി. മാതാവ് സോനയെ നാട്ടുകാര് ചേര്ന്നാണ് രക്ഷപെടുത്തിയത്. സോനയുടെ ഭര്ത്താവ് ഷിജുവിനെ കാണാനില്ലെന്ന പരാതിയില് പൊലീസ് അന്വേഷണം ഊര്ജിതമാക്കി. തലശ്ശേരി കോടതി ജീവനക്കാരനായ ഷിജു ഭാര്യ സോനയ്ക്കും മകള്ക്കുമൊപ്പമാണ് പാത്തിപ്പാലത്തെത്തിയത്. പാത്തിപ്പാലത്തിനടുത്ത പുഴയ്ക്കരികിലാണ് വാഹനം നിര്ത്തിയത്. അന്വിതയെയും സോനെയെയും ഷിനു പുഴയിലേക്ക് തള്ളിയിട്ടതായാണ് പൊലീസ് നല്കുന്ന വിവരം. ഷിജുവിന്റെ സ്കൂട്ടര് പുഴയ്ക്കരികില് ഉപേക്ഷിച്ച നിലയിലാണ്. ഇയാളുടെ മൊബൈല് ഫോണ് സ്വിച്ച്ഡ് ഓഫാണ്. അപകടത്തില്പ്പെട്ട സോനയുടെ നിലവിളി കേട്ടാണ് പ്രദേശവാസികള് പുഴയിലേക്ക് ചാടിയത്. എന്നാല് കുഞ്ഞിനെ രക്ഷിക്കാനായില്ല. കുഞ്ഞിന്റെ മൃതദേഹം കൂത്തുപറമ്ബ് സര്ക്കാര് ആശുപത്രിയിലേക്ക് മാറ്റി. Breakthrough in the death of a one and a half year old girl in Kannur Disclosure that the father had rejected